Fortsatt tyrkisk interesse for Søderlund

Skrevet av Thomas Myren, 20. januar 2020, 22:50 Gaziantep har ikke gitt opp å kjøpe Alexander Søderlund.





Foto: Thomas Karlsen, Karlsen Foto

- Regner med at jeg er med videre (28.12.19)



Samtalene med tyrkerne i romjula var resultatløse, men trener Marius Sumudica bekreftet på en pressekonferanse på lørdag at interessen fortsatt er høyst reell:



- Vi arbeider med noen navn. Det er to spillere som jeg vil ha: Den ene er Alexandru Chipciu, og den andre er Alexander Søderlund. Jeg håper at de kommer, sa Sumudica ifølge Milliyet og la til:



- Jeg er misfornøyd med at de ikke har kommet, men la oss se om hva som skjer. Jeg skylder ikke på noen for at overgangene ikke har skjedd.



Chipciu forlot Anderlecht allerede i helga, men han havnet i Cluj. Spørsmålet er om Rosenborg er villige til å selge Søderlund etter kjøpet av Dino Islamovic.



- Det har vært interesse uten at det har blitt til noe. Alt kan skje i fotball, men akkurat nå er jeg fokusert på å gjøre det bra her. Jeg trives godt og har en klar plan om å være bedre enn i de siste to årene, kommenterte Søderlund til Adresseavisen i forrige uke.

Utskriftsvennlig versjon | Diskutér «Fortsatt tyrkisk interesse for Søderlund» i forumet! nyheter forum



ANNONSE SITATET